شەفەق نیوز/ نێچیرڤان بارزانی سەرۆک هەرێم کوردستان، ئمڕوو شەممە، کۆبیەو وەل موستەفا کازمی سەرۆک ئەنجومەن وەزیران، و محمد حەلبوسی سەرۆک ئەنجومەن نوێنەران، له‌ دو دیدار جیا، وەگورەی دوو بەیاننامەی فەرمی.نێچیرڤان بارزانی سەرۆک هەرێم کوردستان و هەردوگ جیگرەیلی سەردانیگ ئەرا بەغداد پایتەخت عراق ئەنجام دانە . سەرچەوەیگ وەرپرس لە سەرۆکایەتی هەرێم ئەرا ئاژانس شەفەق نیوز وت: نێچیرڤان بارزانی و هەردوگ جیگرەگانی شێخ جەعفەر شێخ موستەفا، و موستەفا سەید قادر، دویەکە رەسینە بەغداد پایتەخت.سەرچەوەگە هەمیش وت: ئامانج ئی سەردانە چەووەپیکەفتن سێ سەرۆکایەتیەگە و لایەنە سیاسیەگانه‌ ئەرا باسکردن لە دۆخ دویایین هەرێم کوردستان، لە پشت پەلامارە ئاسمانیەگەی تورکیا و ئیران لە ناوچە سنوریەگان، وەل چارەسەرکردن ناکۆکیە دویاخریایەگان ناوبەین هەولێر و بەغداد.
